Yekker i Fṛansa s iɣallen d wallen: ixeddem akken ad yesɛu kra a iṣerref deg unadi n temdinin, Lyun, Maṛsay, Buṛdu qrib ad yekk akk Fṛansa ar ass-a ur yewwiḍ ɣer lebɣi-s. Ar melmi ? Yenɣa-t naddam yessers aqerru-s ɣef ṭṭabla yellan zdat-is ur yuki armi yeṭṭes, yettargu, yettargagi, yettlejlij tikkelt-nni, iruḥ am win ihajen yekker-d a yettsuɣu ad tɣileḍ d aderwic. Ilaq a tt-fruɣ yids yettani udem n lɛesker, d lexyal-nnsen i d-yekkan zdat wallen-is: iqder yecfa maca ur yeẓri d acu i wumi yecfa ? Ireggem, ur yeẓri anda ibedd wala anda yella weḥd-s daxel n texxamt; akka i tḍerru yid-s. Taggara yeqqim a yettru, aqerru-s ger tgecrar-is, ḥala asnecfet i wumi a tesleḍ.